laion/Wikipedia-Exotic huggingface dataset:
סילביה קרטרייט

דיים סילביה רוז קרטרייט (באנגלית: Silvia Rose Cartwright;‏ נולדה ב-7 בנובמבר 1943) הייתה המושלת הכללית של ניו זילנד בשנים 2001–2006. קרטרייט נולדה בשם סילביה רוז פולטר וגדלה בעיר אוטאגו שבניו זילנד. היא התחנכה בבית הספר התיכון לבנות של אוטאגו ובשנת 1967 היא סיימה לימודי משפטים באוניברסיטת אוטאגו והחלה לעסוק בתחום. בשנת 1988 היא זכתה לפרסום ציבורי עקב מינויה ליו"ר ועדת חקירה לעניין הטיפול בסרטן צוואר הרחם ("ועדת קרטרייט") בבית החולים הממלכתי לנשים באוקלנד. בשנת 1989 מונתה קרטרייט לנשיאת בית משפט מחוזי והייתה לאישה הראשונה בתפקיד זה. בשנת 1993 היא הייתה לאישה הראשונה בהרכב בית המשפט העליון של ניו זילנד. החל משנת 1993 הייתה קרטרייט חברה בוועדה הבינלאומית לביעור כל סוגיה האפליה כנגד נשים והיא לקחה חלק מרכזי בניסוח פרוטוקול הוועדה שהוגש ב-1999 לאו"ם. ב-2007, כאות הכרה לעבודתה המשפטית, ייסדה אגודת עורכות הדין של אוקלנד סדרת הרצאות שנקראה על שמה. בשנים 2001–2006 הייתה קרטרייט המושלת הכללית של ניו זילנד. במהלך שנות כהונתה היא ספגה ביקורת ציבורית על מעורבותה בענייני הממשל והמשפט במדינה, בין היתר בהעברת ביקורת על החוק המתיר להורים שימוש בכח לצורכי חינוך והעברת ביקורת על חוקים שהגדירו מחדש וקבעו תקופות מאסר מינימליות במדינה. באוגוסט 2002 נשאה קרטרייט נאום בו היא תהתה עם עונשי מאסר ארוכים יותר יפחיתו את שיעור החזרה לפשע. היה זה לאחר חקיקתם של חוק העונשין וחוק החנינה באותה ששנה, חוקים שקרטרייט נתנה להם את ההסכמה המלכותית מתוקף תפקידה. החוקים קבעו עונשי חובה למורשעים והפחיתו את האפשרות לחנינה. חבר הפרלמנט מטעם מפלגת ACT New Zealand, סטפן פרנקס, מתח ביקורת על התבטאויותיה של קרטרייט, בציינו: "אינני סבור שהיא הייתה שופטת כה חשובה והיא שמה את עצמה בעמדה חוקתית בעייתית בהטלת כוח משקלה בנושא". מאידך, הגנה ראש ממשלת ניו זילנד, הלן קלארק על המושלת הכללית בציינה ש"אחד האתגרים העומדים בפנינו היא העובדה שאנו לא מהווים עוד דומיניון ושהמושלת הכללית היא בדיוק כמו המלכה. אני סבורה שעלינו לשקול כיצד תפקיד המושל הכללי יתפתח בהמשך. כפי שאני רואה את הדברים, אני סבורה שבאחד הימים יהיה נשיא שימלא את תפקידי המושל הכללי". בשנת 2005 טענה המפלגה הלאומית של ניו זילנד שקרטרייט לא נתנה למפלגה הזדמנות ראויה להרכבת ממשלה לאחר הבחירות שנערכו באותה שנה. לאחר סיום כהונתה מונתה קרטרייט לשופטת במשפט המיוחד שנערך בקמבודיה לאחראים על השמדת עם מתקופת השלטון של הקמר רוז'. מדיה וקבצים בנושא סילביה קרטרייט בוויקישיתוף ביוגרפיה רשמית באתר משרד המושל הכללי
פניקס

האם התכוונתם ל... עוף החול – יצור מיתולוגי שנקרא פניקס פניקס יווני – מטבע יווני פויניקס ("פניקס" בהגייה מאוחרת) – האפונים לפיניקיה במיתולוגיה היוונית פיניקס – בירת אריזונה פיניקס סאנס – קבוצת כדורסל מהעיר פיניקס, המשחקת בליגת ה-NBA אורות פיניקס – אורות בלתי מזוהים שנצפו בשמי פיניקס פניקס סיטי – עיר באלבמה שבארצות הברית AIM-54 פניקס – טיל אוויר-אוויר מתוצרת ארצות הברית פיניקס (גשושית) – גשושית רובוטית של נאס"א שנחתה על כוכב הלכת מאדים ב-25 במאי 2008 פיניקס (סרט) – סרט קולנוע משנת 1998 בכיכובם של ריי ליוטה ואנג'ליקה יוסטון איי פניקס בקיריבטי פניקס פארק – אחד הפארקים המגודרים הגדולים באירופה, נמצא בדבלין גבעת פניקס – גבעה בתחומי אתונה העתיקה, בה נאספה האקלסיה, אספת העם האתונאית הפניקס אחזקות – חברת החזקות ישראלית הפניקס חברה לביטוח – חברת ביטוח ישראלית, חברה בת של הפניקס אחזקות טיסת הפניקס – סרט מתח משנת 2004 כוח הפניקס – ישות קוסמית בדיונית המופיעה בחוברות הקומיקס אקס-מן ביקום מארוול קומיקס מגדל הפניקס – השם שבו ידוע "בית הוורד", מגדל משרדים בגבעתיים שבו שוכנים, בין השאר, משרדי הפניקס חברה לביטוח
אנורתוסיס פמגוסטה

אנורתוסיס פמגוסטה (ביוונית: Ανόρθωση Αμμοχώστου) הוא מועדון כדורגל קפריסאי המארח בעיר לרנקה ומשחק בליגת העל הקפריסאית. המועדון נוסד ב-30 בינואר 1911 בעיר פמגוסטה. והיה מארח באצטדיון שנקרא אצטדיון ΓΣΕ ( ביוונית: Γυμναστικός Σύλλογος Ευαγόρας) בעיר. בעקבות הפלישה הטורקית לצפון קפריסין בחודש יולי 1974, העיר פמגוסטה נפלה תחת הכיבוש הטורקי. ואנשי המועדון החלו לנדוד בין אצטדיונים כדי לארח משחקי בית. בין היתר אירחו ב"אצטדיון דסאקי", "אצטדיון GSZ" בלרנקה, ו"אצטדיון ציריון" בלימסול. בשנת 1986 תרם הנדבן אנתוניס פפדופולוס כספים כדי לבנות אצטדיון ביתי לקבוצה בעיר לרנקה. תחילה בקיבולת של 6000 מקומות ישיבה. ובשנת 1997 הורחב לכ-12,000 מקומות. המאמן הישראלי רוני לוי אימן את הקבוצה מספטמבר 2011 ועד אפריל 2013, וחזר אליה לקדנציה נוספת מספטמבר 2016 ועד ספטמבר 2018. הקבוצה היא הראשונה מהליגה הקפריסאית שהעפילה לליגת האלופות – היא עשתה זאת בעונת 2008/2009 לאחר ניצחון על אולימפיאקוס בסיבוב המוקדמות השלישי. בשלב הבתים הוגרלה לבית עם ורדר ברמן הגרמנית, פנאתינאיקוס אתונה היוונית ואינטר מילאנו האיטלקית. בזכות פתיחתה הטובה בטורניר – תיקו מול ורדר ברמן וניצחון על פנאתינייקוס – נחשבה להפתעת הטורניר יחד עם באטה בוריסוב הבלארוסית. לאחר מכן הפסידה 2:1 בחוץ לאינטר וסיימה איתה בתיקו 3:3 בבית אך היא עדיין ניצבה במקום השני. לבסוף סיימה בתיקו 2:2 במפגש השני מול ברמן ולא עלתה. אליפות קפריסין (13): 1950, 1957, 1958, 1960, 1962, 1963, 1995, 1997, 1998, 1999, 2000, 2005, 2008. הגביע הקפריסאי (11): 1949, 1959, 1962, 1964, 1971, 1975, 1998, 2002, 2003, 2007, 2021 הסופרקאפ הקפריסאי (6): 1962, 1995, 1998, 1999, 2000, 2007. מדיה וקבצים בנושא אנורתוסיס פמגוסטה בוויקישיתוף אתר האינטרנט הרשמי של אנורתוסיס פמגוסטה (ביוונית) אנורתוסיס פמגוסטה, ברשת החברתית פייסבוק אנורתוסיס פמגוסטה, ברשת החברתית אקס (טוויטר) אנורתוסיס פמגוסטה, ברשת החברתית אינסטגרם אנורתוסיס פמגוסטה, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל ובנושא קפריסין. אתם מוזמנים לתרום לוויקיפדיה ולהרחיב אותו.
TA

האם התכוונתם ל... טנטלום – יסוד כימי שסמלו Ta קוד שפה ISO 639-1 לשפה הטמילית טרמינולוגיה אנטומיקה (Terminologia Anatomica‏ TA) – תקן בינלאומי למונחים באנטומיה אנושית "Total Annihilation" – משחק אסטרטגיה בזמן-אמת עטור שבחים שיצא ב-30 בספטמבר 1997 מודל ניתוח עסקאות (TA – Transactional analysis) – מודל נאו-פרוידיאני על אישיות האדם והתנהגותו במסגרת יחסים בינאישיים
צאלנג'יחה

צאלֶנג'יחָה (בגאורגית: წალენჯიხა) היא עיירה בנפת צאלנג'יחה שבמחוז סמגרלו וסוואנתי עילית במערב גאורגיה, שבשנת 1964 הוכרזה כעיר. נכון ל-2014 מספר תושביה מונה 3,847 איש. צאלנג'יחה שוכנת על גדת נהר הצ'אניסצק'אלי (ჭანისწყლი) במחוז ההיסטורי-גאוגרפי, סמגרלו. בימי הביניים שימשה צאלנג'יחה כמקום מושבם של הדדיאנים, דוכסי מגרליה, ובישוף האפרכיה של זוגדידי וצאישי. מדיה וקבצים בנושא צאלנג'יחה בוויקישיתוף אתר האינטרנט הרשמי של צאלנג'יחה ערך זה הוא קצרמר בנושא יישובים בגאורגיה. אתם מוזמנים לתרום לוויקיפדיה ולהרחיב אותו.
רמי צור

רמי צור (נולד ב-23 בפברואר 1977) הוא קיאקיסט ישראלי-אמריקאי. צור נולד בארצות הברית ואומץ על ידי משפחתו הישראלית כשהיה תינוק, הוא החל להתאמן בשייט קיאקים בשנת 1987, בשנת 1995 הוא השתתף באליפות העולם לצעירים שנערכה ביפן ודורג במקום הרביעי. צור הבטיח את מקומו במשלחת הישראלית לאולימפיאדת סידני, הוא התחרה יחד עם רועי ילין בקיאק זוגי למרחק 1000 מטרים ודורג במקום ה-13 ובקיאק זוגי למרחק 500 מטרים שבו דורג במקום ה-16. לאחר שלא מצא את עצמו את מבחינה מקצועית בישראל צור חזר לארצות הברית והחל להתחרות למענה, בשנת 2002 הוא זכה במדליית זהב בתחרות גביע העולם שנערכה בגרמניה באותה שנה באליפות העולם בסביליה הוא סיים במקום השישי. צור הבטיח את מקומו במשלחת האמריקאית לאולימפיאדת אתונה, הוא התחרה בקיאק יחיד למרחק 500 ודורג במקום העשירי. לאחר האולימפיאדה צור נפצע בעמוד השדרה וכתוצאה מניתוח הוא היה מושבת למשך שלושה חודשים. צור ניצח במבחנים האמריקאים בשנת 2006 ובשנת 2007 והבטיח את מקומו במשלחת האמריקאית לאולימפיאדת בייג'ינג. רמי צור, ברשת החברתית אקס (טוויטר) רמי צור, באתר olympedia.org
VST

VST (ראשי תיבות של Virtual Studio Technology) היא טכנולוגיה המאפשרת להפעיל כלי נגינה ואפקטי שמע מבוססי תוכנה כפלאג אין בתוך תוכנות להפקת מוזיקה. הטכנולוגיה פרצה דרך בשנות ה-90 המוקדמות, וכיום הפכה לכלי יצירה מקובל, תוך שהיא מסמנת את המעבר של מוזיקאים רבים לעידן המחשוב. תוספי VST פועלים בדרך כלל בתוך תחנת אודיו דיגיטלית (DAW), כדי לספק פונקציונליות נוספת, אם כי קיימים כמה מארחי פלאגין עצמאיים התומכים ב-VST. רוב התוספים של VST הם מכשירים (VSTi) או אפקטים (VSTfx), אם כי קיימות קטגוריות אחרות - למשל מנתחי ספקטרום ומדים שונים. תוספי VST בדרך כלל מספקים ממשק משתמש גרפי מותאם אישית המציג פקדים הדומים למתגים וכפתורים פיזיים בחומרת אודיו. כמה תוספים (לעיתים ישנים יותר) מסתמכים על היישום המארח עבור ממשק המשתמש שלהם. מכשירי VST כוללים סימולציות תוכנה של סינתיסייזרים וסמפלרים ידועים. אלה בדרך כלל מחקים את המראה של הציוד המקורי כמו גם את המאפיינים הקוליים שלו. דבר זה מאפשר למוזיקאים ומהנדסי הקלטות להשתמש בגרסאות וירטואליות של מכשירים שאחרת עלול להיות קשה ויקר להשגה. מכשירי VST מקבלים תווים כמידע דיגיטלי באמצעות MIDI, ומוציאים אודיו דיגיטלי. תוספים של אפקט מקבלים אודיו דיגיטלי ומעבדים אותו עד ליציאות שלהם. הודעות MIDI יכולות לשלוט גם בפרמטרים של מכשיר וגם בפרמטרים של תוסף האפקט. רוב היישומים המארחים (Host) יכולים לנתב את פלט השמע מ-VST אחד לכניסת השמע של VST אחר (שרשור - Chaining). לדוגמה, ניתן לשלוח את הפלט של סינתיסייזר VST דרך אפקט הדהוד VST. הדמיה ממוחשבת של כלי עיבוד צליל, דוגמת: קומפרסורים (compressor), אקולייזרים (equalizer), מסננים (electric filter), מגברים (amplifier), ריוורב (reverb), דיליי (delay) ועוד. כלי נגינה וירטואליים – כיום קיימים בשוק מאות פלאג-אין-ים מבוססי סינתיסייזר (synthesizer), או כאלו שעושים שימוש בדגימות אמיתיות של כלי נגינה אקוסטיים. סאמפלרים (sampler) מבוססי VST – בעזרת סאמפלרים רבי עוצמה, דוגמת Kontakt או EXS 24, ניתן להפוך מקלדת MIDI או כל שלט/בקר MIDI (MIDI controller) אחר לכלִי נגינה בהתאמה אישית (לקבוע איזה קליד/כפתור ינגן איזו דגימה, ולקבוע פרמטרים שונים לכל צליל). עיבוד מוזיקלי אולפן הקלטות סקוונסר LADSPA מדיה וקבצים בנושא VST בוויקישיתוף Cost Of Developing VST Plugin: Several Factors (With Table), integraudio.com (באנגלית אמריקאית)
אברהם כהן

האם התכוונתם ל... אברהם כהן דה-הירירה (1562 בקירוב – 1635) – פילוסוף ומקובל יהודי ספרדי-הולנדי. אברהם כהן (רב בלמברג) (1806–1848) – רב בלבוב שמותו מיוחס להרעלה על רקע מחלוקות בין המשכילים לשמרנים. אברהם קאהאן (1860 – 1951) – סופר, עורך, עיתונאי ומנהיג פועלים יהודי-אמריקאי ממוצא רוסי. אברהם כהן-מזרחי (1880–1969) – סופר ומשורר ארצישראלי שעלה מפרס. אברהם כהן (קצין ודיפלומט) (1919–2006) – מראשוני חיל המודיעין, מושל צבאי ושגריר ישראל בגאנה ובתאילנד. אברהם כהן (ברימו) – קצין במילואים בחיל ההנדסה הקרבית, מעוטר צל"ש הרמטכ"ל הרב אברהם כהן (רב) – רבה של שכונת תלפיות בירושלים. אברהם כהן (וטרנים) – יו"ר הארגון חיילים ופרטיזנים נכי המלחמה בנאצים אבי כהן (פירושונים) אברהם הכהן (פירושונים)
לורנס דארל

לורנס דארל (באנגלית: Lawrence Durrell‏; 27 בפברואר 1912 - 7 בנובמבר 1990) היה סופר ומשורר אנגלי, אחיו של הסופר והזואולוג ג'רלד דארל. דארל נולד בהודו, חי ביוון ובמזרח התיכון, בעיקר באלכסנדריה. לאחר עשרים שנות כתיבה שלא זיכו אותו בהכרה משמעותית, זכה לפרסום הודות לטטרלוגיה "הרביעייה האלכסנדרונית" (הכוללת את הספרים ז'וסטין, בלשצאר, מאונטאוליב וקליאה), שהושפעה בין היתר מג'יימס ג'ויס ומרסל פרוסט. דארל המשיך לכתוב עד מותו. הוא נישא ארבע פעמים. בתו הצעירה התאבדה. הוא ביקר בישראל בראשית שנות ה-60, עת צולם התסריט שלו לסרט "יהודית" בכיכובה של סופיה לורן. ז'וסטין, תרגום: אברהם בירמן, הוצאת מ. מזרחי, 1968. (הספר בקטלוג ULI) ז'וסטין, תרגום: אהרן אמיר, הוצאת כתר, 1988. (הספר בקטלוג ULI) בלשצאר, תרגום: אהרן אמיר, הוצאת כתר, 1988. (הספר בקטלוג ULI) רוני אלפנדרי, גלות והתגלות: עיון פסיכונליטי ביצירתו של לורנס דארל "רביעיית אלכסנדריה", הוצאת כרמל, 2016. (הספר בקטלוג ULI) מדיה וקבצים בנושא לורנס דארל בוויקישיתוף אתר האינטרנט הרשמי של לורנס דארל לורנס דארל, ברשת החברתית Goodreads בני ציפר, העיר והנוסטלגיה, באתר הארץ, 22 בספטמבר 2007 לורנס דארל, באתר אנציקלופדיה בריטניקה (באנגלית) לורנס דארל, באתר "Find a Grave" (באנגלית) לורנס דארל (1912-1990), דף שער בספרייה הלאומית ולא "הר הזיתים" כיוון שמדובר בשם. ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
אנגלוס באסינס

אנגלוס באסינס (ביוונית: Άγγελος Μπασινάς; נולד ב-3 בינואר 1976 בכלקיס שביוון) הוא כדורגלן עבר יווני. ב-1995 החל באסינס לשחק בקבוצת פנאתינאיקוס. אחרי עשר שנים עימה, בשנת 2005, עבר לשחק בקבוצת מיורקה. כעבור שלוש עונות, חתם בא.א.ק. אתונה. בעונת 2009/2010 חתם בפורטסמות'. לאחר עונה בקבוצה חתם באסינס בארל הצרפתית. עוד לפני סיום העונה שוחרר באסינס מהקבוצה, ומאז לא מצא קבוצה. בשנת 2004 היה שותף בסגל נבחרת יוון ביורו 2004 עמה זכה והבקיע בניצחון במשחק הראשון על נבחרת פורטוגל שבעצם היה שערו היחידי בטורניר. בשנת 2009 הודיע באסינס על פרישה מהנבחרת, עם 100 הופעות ו-7 שערים במדי נבחרת יוון. פנאתינאיקוס אליפות יוון - 2 (1996, 2004) הגביע היווני - 1 (2004) נבחרת יוון יורו 2004 - מקום ראשון מדיה וקבצים בנושא אנגלוס באסינס בוויקישיתוף אנגלוס באסינס, באתר Transfermarkt אנגלוס באסינס, באתר BDFutbol אנגלוס באסינס, באתר WorldFootball.net אנגלוס באסינס, באתר National Football Teams אנגלוס באסינס, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פארק החתירה האולימפי שוניי

פארק החתירה האולימפי שוניי (בסינית: 顺义奥林匹克水上公园) נבנה עבור אולימפיאדת בייג'ינג. הפארק נבנה על מנת להכיל את תחרויות החתירה, תחרויות הקאנו/קיאק, וכן את מרתון השחייה. הפארק ממוקם במאפו, כפר ברובע שוניי שבעיר בייג'ינג בירת הרפובליקה העממית של סין. עבודות הבנייה החלו בראשית 2005, הפארק הושלם ב-28 ביולי 2007, וב-8 באוגוסט 2007 נערכו בו לראשונה תחרויות במסגרת אירועי "מזל טוב בייג'ינג". שטח מבני הפארק 31,500 מ"ר ובו מושבים קבועים ל-1,200 צופים, בזמן האולימפיאדה נוספו בו מקומות צפייה זמניים ל-25,800 צופים (מהם 10,000 מקומות עמידה) שהוסרו בתום התחרויות. שטחי המים בפארק - 6.35 מיליון מ"ר. מדיה וקבצים בנושא פארק החתירה האולימפי שוניי בוויקישיתוף אתר האינטרנט הרשמי של פארק החתירה האולימפי שוניי נתוני הפארק
1

שנת 1 היא השנה הראשונה במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 1 ניתן לה בדיעבד. כל התאריכים שלהלן הם לפי הלוח היוליאני. אריוס פיניוס מתמנה לארכון באתונה. תחילת עידן היואנשי של שושלת האן הסינית. קונפוציוס מקבל את התואר המלכותי הראשון שלו, לאחר מותו, והופך ללורד באוצ'נגון ני. מתחילה תקופת שלטונו של הקיסר פינג מהאן בסין. וואנג מאנג חוזר להיות בשנית העוצר על ידי הקיסרית הגדולה דוואג'ר וואנג. הראיוס יורש את כתר באקטריה. נאטאקאמאני יורש את כתר נוביה. (לפי הנוצרים) ישו, מייסד הנצרות, לפי קביעת דיוניסיוס אקסיגואוס בהתאם למספר חוקרים. לוקיוס אניוס גליו, פרוקונסול רומאי (נפטר ב-65) קווינקטיליוס וארוס, בנם של פובליוס קווינקטיליוס וארוס וקלאודיה פולכרה זוטוס השני, מלך חדייב, בנם של מונבז הראשון והלני המלכה (נפטר ב-54) סאפאדביזס, נסיך יואז'י ומלך כוש (בקטריה) אמנישקהטו מלכת כוש (נוביה) להלן לוח שנה יוליאני. לוח שנה זה מבוסס על הדעה המקובלת כיום, ששנת 4 הייתה שנה מעוברת, ואורכה היה 366 ימים, אולם יש הטוענים ששנת 4 לא הייתה מעוברת, ובמקרה זה - לוח השנה שלהלן אינו מדויק. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. נפטרים ב-1‎ מדיה וקבצים בנושא 1 בוויקישיתוף Worldtimelines.org.uk לפי לוח ספירת הנוצרים (Anno Domini) שנוצר על ידי דיוניסיוס אקסיגואוס בשנת 525, כפי שנטען על ידי ז'ורז' דה-קלרק בשנת 2000. אולם רוב המומחים טוענים שדיוניסוס תיארך את לידתו של ישו לשנה שלפני.
אגם דורני

אגם דורני (באנגלית: Dorney Lake) הוא אגם מלאכותי שנבנה למטרת קיום מרוצי חתירה. האגם נמצא בסמוך לכפר דורני שבבקינגהאמשייר, שבאנגליה. האגם נמצא בסמוך לבית הספר התיכון הפרטי איטון, והותאם למטרתו וממומן על ידי בית הספר בעלות של 17 מיליון ליש"ט. אורכו של האגם 2,000 מטרים, ובו 8 מסלולי חתירה שרוחבו של כל אחד 13.5 מטרים. עומק המים המינימלי הוא 3.5 מטרים. באגם מסלול נפרד שנועד להעברת הסירות מנקודת הסיום לנקודת ההתחלה. אי מפריד מסלול זה ממסלולי המרוצים. באגם נערכו תחרויות גביע העולם בחתירה בשנת 2005, ואליפות העולם בחתירה בשנת 2006. האגם שימש כאתר תחרויות החתירה והקאנו/קיאק באולימפיאדת לונדון שנערכה בשנת 2012 (תחרויות הקאנו והקיאק במים גועשים נערכו במרכז החתירה במים סוערים עמק לי שבהרטפורדשייר). לצורך התאמת האגם למשחקים האולימפיים נבנו במקום כ-20,000 מקומות ישיבה זמניים לצופים. מדיה וקבצים בנושא אגם דורני בוויקישיתוף אתר האינטרנט הרשמי של אגם דורני
מרכז הטניס של הפארק האולימפי (בייג'ינג)

מרכז הטניס של הפארק האולימפי (בסינית: 北京奥林匹克公园网球场) הוא מבנה המצוי בפארק האולימפי של בייג'ינג בירת סין. הפארק נבנה עבור המשחקים האולימפיים שנערכו בעיר בשנת 2008. מרכז הטניס פתח את שעריו ב-1 באוקטובר 2007. המבנה נבנה על מנת לארח את תחרויות הטניס במסגרת האולימפיאדה, והוא ממוקם בסמוך לאצטדיון הלאומי ("קן הציפורים") וכן לאצטדיון הלאומי הסגלגל להחלקה מהירה שהוקם לאולימפיאדת החורף בבייג'ינג ב-2022. שטחו של המבנה 26,514 מ"ר ובו 10 מגרשי טניס לתחרויות, ו-6 מגרשי אימונים. במבנה 17,400 מקומות ישיבה לצופים. במבנה שלושה מגרשים מרכזיים שנועדו לאירוח התחרויות העיקריות. המגרש המרכזי ומגרשים 1 ו-2 נבנו בצורת פרח הלוטוס - אחד מסמלי האולימפיאדה. בכל אחד ממגרשים אלה 12 יציעים המסמלים את עלי הכותרת של פרח הלוטוס. במגרש המרכזי 10,000 מושבי צפייה, במגרש מס' 1 4,000 מושבי צפייה ובמגרש מס' 2 2,000 מושבי צפייה. המגרשים תוכננו בצורה העושה שימוש מיטבי במיזוג האוויר על מנת לקרר את הצופים והשחקנים, תוך הפחתת זיהום האוויר הנכנס אל המגרשים. השימוש הראשון שנעשה במגרשים היה באוקטובר 2007 במסגרת משחקי "מזל טוב בייג'ינג". ב-2011 נחנך במרכז הטניס אצטדיון מרכזי חדש בשם אצטדיון היהלומים בשל תצורתו המדמה יהלום מלוטש ומכיל 15,000 מקומות וגג נפתח בעוד אצטדיון הטניס האולימפי דמוי פרח הלוטוס הפך רק למשני בגודלו. אתר האינטרנט הרשמי של מרכז הטניס של הפארק האולימפי נתוני המבנה תיאור מערכת קירור המגרשים ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
טום אשלי

תומאס ג'ון מיטשל אשלי (באנגלית: Thomas John Mitchell Ashley; נולד ב-11 בפברואר 1984 באוקלנד) הוא גולש רוח ניו זילנדי. אשלי החל לשוט בגיל 8, במפרשית מדגם אופטימיסט, ובגיל 11 זכה באליפות אוקלנד לילדים בדגם זה. מאוחר יותר עבר לגלוש על גלשן מדגם מיסטרל, ואף היה אלוף העולם לנוער בשנת 2002. בשנת 2004 סיים במקום השני בשבוע הייר, אך באולימפיאדת אתונה סיים רק במקום העשירי. בשנת 2005 החליט איגוד השיט הבינלאומי להחליף את המיסטרל בגלשן מדגם ניל פרייד. באליפות ניו זילנד הראשונה שנערכה בדגם זה בשנת 2006 זכה במקום הראשון, ומאוחר יותר זכה במקום השני באליפות העולם. ב-2007 סיים רק במקום ה-15 באליפות העולם, אך ב-2008 הוכתר כאלוף העולם. באולימפיאדת בייג'ינג זכה אשלי במדליית הזהב. מאז המשחקים לא הצליח לשחזר את הישגיו. באליפויות העולם שנערכו בדנמרק ב-2010 ובפרת' ב-2011 סיים במקום השישי, ובאליפות העולם שנערכה בקדיס ב-2012 הגיע רק למקום ה-29. טום אשלי, באתר הוועד האולימפי הבין-לאומי טום אשלי, באתר olympedia.org טום אשלי, באתר Sailing.org טום אשלי באתר פדרציית השיט הבינלאומית טום אשלי באתר אולימפיאדת בייג'ינג ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
מרכז החתירה האולימפי שיניאס

מרכז החתירה האולימפי שיניאס הוא מתקן שנבנה על מנת לארח את תחרויות החתירה והקאנו/קיאק באולימפיאדת אתונה שנערכה ביוון בשנת 2004. המתקן, הממוקם בסמוך לעיירה מרתון, היה הצפוני ביותר מבין מתקני האולימפיאדה. שטחו של האתר כ-1.24 קמ"ר ובו מושבים ל-14,000 צופים. התחרויות הראשונות שנערכו במתקן היו באוגוסט 2003, עת נערכו בו אליפות העולם בחתירה לצעירים, וזאת אף שהמתקן הושלם ב-31 בינואר 2004. במהלך התחרויות, בשל הרוחות העזות, נאלצו מארגני התחרויות לקצר את המסלול. כמו כן, הקמת המבנה לוותה במחאה ציבורית על ההרס הסביבתי שנגרם. מדיה וקבצים בנושא מרכז החתירה האולימפי שיניאס בוויקישיתוף
פייר פינצ'יק

פייר פינצ'יק (פנחס סגל; ברוסית: Пьер Пинчик P'yer Pinchik;‏ 1893–1900 (במחלוקת) – 7 בינואר 1971, י בטבת תשל"א) היה חזן, זמר ומלחין פרקי חזנות ושירים עממיים ביידיש. סגל נולד בעיר קייב שבדרום-מערב האימפריה הרוסית (אוקראינה). בילדותו למד בישיבה בעירו, ובהמשך למד בקונסרבטוריון פסנתר ופיתוח קול. בתחילה היה זמר שירי-עם, וערך בחסות ומימון הממשלה הסובייטית מסעות קונצרטים, תחת השם "פייר פינצ'יק", שם הבמה שבו התפרסם. בשנת 1923 התקבל כחזן בבית הכנסת בלנינגרד שם כיהן עד 1926. בשנת 1927 נסע להופיע בארצות הברית והשתקע שם. בארצות הברית לא התחייב לבית כנסת קבוע, והופיע בבתי כנסת משתנים, באולמות ובבתי מלון בהם אורגנו תפילות לימים הנוראים ולסדרי פסח. משפחתו אף היא הצליחה לצאת מברית המועצות, והשתקעה בישראל. הוא הגיע לארץ לביקורים מפעם לפעם, הופיע בה ואף התפלל בבית הכנסת הגדול בת"א. פייר פינצ'יק, באתר MusicBrainz (באנגלית) פייר פינצ'יק, באתר Discogs (באנגלית) פייר פינצ'יק, דף שער בספרייה הלאומית פייר פינצ'יק באתר ארכיון מילקן למוזיקה יהודית מאמר על פייר פינצ'יק בעיתון הצופה, מאת עקיבא צימרמן האזנה לתקליט של פינצ'יק באתר Judaica Sound Archive של האוניברסיטה האטלנטית של פלורידה
קרב ליסה

האם התכוונתם ל... קרב ליסה (1811) – קרב ימי בין שייטת פריגטות בריטיות ושייטת פריגטות צרפתיות - ונציאניות ב-13 במרץ 1811 קרב ליסה (1866) – קרב ימי בין הצי האוסטרי לצי האיטלקי סמוך לאי ליסה שבים האדריאטי ב-20 ביולי 1866
8

שנת 8 היא השנה השמינית במאה ה-1. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 8 ניתן לה בדיעבד. כל התאריכים שלהלן הם לפי הלוח היוליאני. תחילת הספירה בלוח האתיופי 3 באוגוסט – טיבריוס מביס את אנשי דלמטיה על גדות נהר בתינוס(אנ') ללא תאריך מדויק: אוגוסטוס קיסר מחליט להגלות את יוליה הצעירה ולנתק את האירוסין בין קלאודיוס לבין אמיליה לפידה, בתה של יוליה ושל הפוליטיקאי הרומאי לוקיוס אמיליוס פאולוס אובידיוס משלים את המטמורפוזות ומתחיל את הפסטיבלים; אוגוסטוס מגלה את המשורר אובידיוס לעיר טומיס שעל שפת הים השחור סמוך לשפך הדנובה (היום קונסטנצה, ברומניה). טינומקוס מודח מראשות ממלכת האטרבטים, מדינה גרורה של האימפריה הרומית בבריטניה ונמלט לרומא; אחיו אפילוס הופך לשליט יחיד הרומאים חותמים על הסכמים עם המרקומנים תחת המלך מרבוד שהופכים אותם למדינה גרורה של האימפריה הרומית וונונס הראשון(אנ') הופך למלך האימפריה הפרתית ואנג מאנג מצליח לרסק מרד נגד השלטון ומייסד לקראת סוף השנה (ותחילת שנת 9) את שושלת שין ללא תאריך מדויק: מרכוס ולריוס מסלה קורבינוס, שר צבא רומי (נולד ב-64 לפנה"ס) הלל הזקן (נולד ב-113 לפנה"ס) להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 8‎ נפטרים ב-8‎ מדיה וקבצים בנושא 8 בוויקישיתוף
חיילי סער

חיילי סער (בגרמנית: Stoßtruppen, "חיילי הלם") היו יחידות של חיילי עילית שהוקמו בשלהי מלחמת העולם הראשונה על ידי הצבא הגרמני, ואומנו להשתמש ב"טקטיקת הוטייה" לכיבוש חפירות. רעיון השימוש בחיילי סער עלה עוד במרץ 1915 כשהוקם כוח שנקרא "פלוגת הסער של קלזו" תחת פיקודו של רב-סרן קלזו (Calsow) מהארמייה ה-8. משרד המלחמה הגרמני הורה על הקמת הפלוגה שכללה שתי פלוגות הנדסה קרבית וסוללת תותחי 37 מ"מ. בנוסף נעשה שימוש באפודי מגן להגנה. עם זאת, השימוש בפלוגה לא היה השימוש שיועד לה, והיא הוצבה בתפקיד הגנתי בצרפת. ביוני 1915 גרם השימוש המוטעה בכוח לאובדן כמחצית מלוחמיו. ב-8 בספטמבר 1915 מונה למפקד הכוח קפטן וילי רוהר, מפקד לשעבר על גדוד משמר הרובאים. הפלוגה תוגברה במחלקת מקלעים וכן במחלקת להביורים. רוהר, שהבין שניידות היא הגנה טובה יותר משריון, ויתר על אפודי המגן. ההגנה היחידה על החיילים שהשתמש בה הייתה קסדה. הטקטיקה של רוהר הייתה להשתמש בחיילי סער בסדר גודל של כיתה לפשיטה על חפירות בסיוע של ארטילריה ונשקים כבדים. כדי לטהר את החפירות נעשה שימוש ברימוני יד. השימוש הראשון בטקטיקה היה על עמדה צרפתית באוקטובר 1915 והוא נחל הצלחה. החל מדצמבר 1915 החלה פלוגת הסער לאמן חיילים וקצינים מיחידות גרמניות אחרות בטקטיקת ההסתערות החדשה. במשך הזמן גם ציוד הפלוגה השתנה בהתאם לדרישות הטקטיקה: נעשה שימוש בהנעלה קלה יותר, טלאי עור הולבשו על המרפקים והברכיים של החיילים המסתערים, החיילים חומשו בתת־מקלע החדש MP18 ועוד. בעת אימון היחידות האחרות הפלוגה השתתפה גם בפשיטות על חפירות ובהתקפות על יעדים מוגבלים. ההתקפה הגדולה הראשונה של פלוגת הסער הייתה בקרב ורדן. ב-1 באפריל 1916 שונה שם הכוח ל"גדוד ההסתערות של רוהר" והכוח הוגדל. פרישת האימפריה הרוסית מהמלחמה אפשרה לגרמניה להעתיק את כוחותיה מהחזית המזרחית לזו המערבית. כוחות אלו אומנו על ידי הכוח של רוהר ב"טקטיקת הוטייה" לכיבוש חפירות. ב-21 במרץ 1918 שיגרה גרמניה את המתקפה האחרונה שלה על מדינות ההסכמה - מתקפת האביב. במתקפת האביב נעשה שימוש נרחב בטקטיקה החדשה נגד מדינות ההסכמה, ולראשונה זה 4 שנים נשברה מלחמת החפירות. עם זאת, המתקפה הגרמנית נבלמה ביולי, ומדינות ההסכמה החלו במתקפה משלהן שהובילה לתבוסת גרמניה במלחמה וחתימת הסכם הכניעה ב-11 בנובמבר 1918. שיטות כיבוש החפירות שקדמו ל-1918 כללו בדרך כלל הפגזה ארטילרית שלאחריה באה התקפה מסיבית של חיל הרגלים. הגנרל הגרמני אוסקר פון הוטייה הציע גישה חדשה לכיבוש חפירות על פי הצעדים הבאים: הרעשה ארטילרית קצרה שבה משולבים פגזים כבדים ופגזים המכילים גזים כדי לנטרל את קווי האויב הקדמיים, אך לא להרוס אותם. תחת ההפגזה יזחלו חיילי סער לעבר קווי האויב כדי לכבוש נקודות הגנה חלשות. אלו ינסו להימנע מלחימה ככל האפשר וינסו לכבוש נקודות ארטילריה חזקות ומפקדות של האויב. לאחר סיום עבודת חיילי הסער, יחידות חי"ר גרמניות, בחיפוי מקלעים, מרגמות ולהביורים, יתקדמו ויכבשו נקודות שחיילי הסער לא הצליחו לכבוש. הארטילריה תסייע להם לעשות זאת. הכנעת כיסי התנגדות אחרונים על ידי חי"ר רגיל. אס אה, פלוגות הסער הנאציות צבא הקיסרות הגרמנית במלחמת העולם הראשונה (1914–1918) רייכסווהר (צבא גרמניה בשנים 1919–1935) ורמאכט (צבא גרמניה הנאצית בשנים 1935–1945) מדיה וקבצים בנושא חיילי סער בוויקישיתוף קפטן א. ל. באוזר, ‏כוחות-סער קלים, מערכות 8, אוגוסט 1941 The Dynamics of Doctrine: The Change in German Tactical Doctrine During the First World War (באנגלית)